একাদশ সংসদ নির্বাচন ঈদ আনন্দের গণসংযোগে পাবনা-১ ও ২ আসনের প্রার্থীরা | অনাবিল সংবাদ
বৃহস্পতিবার, জুলাই ২৭, ২০১৭
অনাবিল সংবাদ
সত্যকে নিন সহজে
প্রচ্ছদ
জাতীয়
রাজনীতি
অর্থনীতি
সারাবাংলা
ঢাকা বিভাগ
চট্টগ্রাম বিভাগ
খুলনা বিভাগ
সিলেট বিভাগ
রাজশাহী বিভাগ
বরিশাল বিভাগ
রংপুর বিভাগ
ময়মনসিং বিভাগ
আন্তর্জাতিক
চলনবিলের সংবাদ
অন্যান্য
অনাবিল সাহিত্য
মুক্ত চিন্তা
ফিচার
তথ্যপ্রযুক্তি
বিনোদন
স্বাস্থ্য ও শিক্ষা
খেলা
একাদশ সংসদ নির্বাচন ঈদ আনন্দের গণসংযোগে পাবনা-১ ও ২ আসনের প্রার্থীরা
প্রকাশকাল- ১২:০৫,জুন ১৪, ২০১৭,রাজশাহী বিভাগ বিভাগে
বেড়া (পাবনা) সংবাদদাতা :
আসন্ন একাদশ জাতীয় সংসদ নির্বাচন ঘিরে পাবনা-১ (বেড়া আংশিক ও সাঁথিয়া) ও ২ (বেড়া আংশিক ও সুজানগর) আসনের প্রার্থীদের মধ্যে আগেভাগেই ঈদ আনন্দ বিরাজ করছে। পবিত্র রমজান মাস ও ঘনিয়ে আসা ঈদুল ফিতরকে সামনে রেখে আওয়ামীলীগের সম্ভাব্য প্রার্থীরা নানা কৌশলে সাধারণ মানুষের দৃষ্টি আকর্ষণের চেষ্টা করছেন। সম্ভাব্য প্রার্থীদের মধ্যে অনেকেই গ্রামগঞ্জে ডিজিটাল ব্যানার, ফেস্টুন লাগিয়ে সাধারণ মানুষের ঈদের শুভেচ্ছাসহ দোয়া প্রার্থনা করছেন। আবার কোন কোন সম্ভাব্য প্রার্থী দান-খয়রাতের মাধ্যমে আলোচনায় আসছেন। কেউ কেউ অংশগ্রহণ করছেন স্থানীয় বিভিন্ন ইফতার মাহফিলের অনুষ্ঠানে। নিজেদের অর্থ ব্যয় করে পাড়ায় পাড়ায় ইফতার মাহফিলের নামেও চলছে গণসংযোগ।
পাবনা-১ : সাঁথিয়া উপজেলা ও বেড়া উপজেলার ৫টি ইউনিয়ন নিয়ে গঠিত এ আসনে গত নির্বাচনে আওয়ামী লীগ প্রার্থী হিসেবে সাবেক স্বরাষ্ট্র প্রতিমন্ত্রী এ্যাডভোকেট শামসুল হক টুকু বিজয়ী হন। কিন্তু তার তেমন কোন উন্নয়ন দৃশ্যমান না হওয়ায় এ উপজেলার দলীয় ও সাধারণ মানুষ এমপি’র ওপর ক্ষুব্ধ। এ ছাড়াও তার পরিবার পরিজনের বিভিন্ন কর্মকাণ্ড আগামী নির্বাচনে তার নেতিবাচক প্রভাব ফেলবে বলে সাধারণ মানুষ মুখে মুখে আলোচনা করছেন। এ প্রেক্ষিতে সাধারণ মানুষের মধ্যে আবারও গুঞ্জন উঠেছে সাবেক তথ্য প্রতিমন্ত্রী অধ্যাপক আবু সাইয়িদের নাম। আবার দৌঁড়ঝাপে থেমে নেই এ্যাডভোকেট শামসুল হক টুকুর ভাই বেড়া পৌর মেয়র আলহাজ্ব আব্দুল বাতেনও। তার দাবী তার ভাইকে বাদ দিয়ে তাকে নৌকা প্রতীক দেয়া হোক। এছাড়া এবার আওয়ামীলীগে তোরজোর ভাবে নতুন আরেকজনের নাম শোনা যাচ্ছে। বেশ সক্রিয়ভাবেই মাঠে নামছেন কেন্দ্রীয় ছাত্রলীগ ও ঢাকা বিশ্ববিদ্যালয় ছাত্রলীগের সাবেক নেতা প্রবীর গোস্বামী বাবু। কেন্দ্রের আশ্বাস ও ইঙ্গিতেই নাকি তিনি ঈদের পরে এলাকায় গণসংযোগ করতে নামছেন। তার একটি বিশ্বস্ত সূত্রে জানা গেছে, বর্তমানে তিনি অসুস্থ অবস্থায় ঢাকা মেডিকেলে চিকিৎসাধীন রয়েছেন। তাই ঈদের আগে মাঠে নামা সম্ভব হচ্ছে না। সাঁথিয়ার ৩ বারের বিজয়ী উপজেলা চেয়ারম্যান যুদ্ধকালীন মুক্তিযোদ্ধা কমান্ডার নিজাম উদ্দিন দলীয় মনোনয়ন চাইবেন বলে এলাকায় প্রচার চালাচ্ছেন। তবে এ আসনে বিএনপির তেমন কোন তৎপরতা চোখে পড়ছে না। এ পর্যন্ত প্রার্থী তালিকায় শুধুমাত্র মেজর (অব) মঞ্জুর কাদেরের নামই শোনা যাচ্ছে।
পাবনা-২ : সুজানগর উপজেলা ও বেড়া উপজেলার আমিনপুর থানা নিয়ে গঠিত এ আসনের সম্ভাব্য প্রার্থীরা অংশগ্রহণ করছেন বিভিন্ন সামাজিক-সাংস্কৃতিক অনুষ্ঠানে। ভিন্ন ভিন্ন পদ্ধতিতে জনগণকে শুভেচ্ছা জানানোর পাশাপাশি মাঠে ঘুরছেন, দলীয় নেতাকর্মীদের কাছে সমর্থন চাইছেন তারা। এই আসনে বর্তমান সংসদ সদস্য খন্দকার আজিজুল হক আরজু। স্থানীয় নেতা-কর্মীরা জানান, তার মনোনয়ন পাওয়ার সম্ভাবনা খুবই কম। কেননা, দলীয় নেতাকর্মীদের বঞ্চিত করে স্থানীয় জামায়াত ও বিএনপি’র নেতাকর্মীদের বিভিন্নরকম সুযোগ-সুবিধা দিয়েছেন বলে তার বিরুদ্ধে প্রচার রয়েছে। এ কারণেই সম্ভাব্য অন্যান্য প্রার্থীরা রাতদিন এ আসনে জনসংযোগ চালাচ্ছেন। আওয়ামী লীগের সম্ভাব্য প্রার্থীর তালিকায় রয়েছেন আওয়ামীলীগের কেন্দ্রীয় উপদেষ্টা পরিষদের সদস্য ও কৃষক লীগের সাবেক কেন্দ্রীয় সভাপতি মির্জা আব্দুল জলিল, সাবেক সংসদ সদস্য তফিজ উদ্দিন মাস্টারের ছেলে সাবেক উপজেলা চেয়ারম্যান ফিরোজ কবির, যুবলীগের প্রেসিডিয়াম সদস্য জাহাঙ্গীর কবির রানা, সাবেক সচিব ড. মজিবর রহমান ও সুজানগর পৌর মেয়র আব্দুল ওয়াহাব। এই আসনের প্রায় সব ইউপি চেয়ারম্যানই আব্দুল ওয়াহাবকে প্রার্থী হিসেবে দেখতে চাইছেন। তাদের মতে তৃণমূলের ভোট হলে শতভাগ ভোটই আব্দুল ওয়াহাব পাবেন। বর্তমান সংসদ সদস্যের বিরুদ্ধে তৃণমূল নেতাকর্মীদের উপেক্ষা তথা সাংগঠনিক তৎপরতা না চালিয়ে অনৈতিকভাবে টাকা কামানোর অভিযোগ রয়েছে। তৃণমূল নেতাকর্মী সমর্থকদের অনেকেই তার সঙ্গে দেখা করতে গিয়ে তার আচরণে ক্ষুব্ধ হয়েছেন। এসব নেতাকর্র্মীর অবস্থান বর্তমানে তার বিরুদ্ধে রয়েছেন। তবে এ আসনে সম্ভাব্য প্রার্থীদের মধ্যে ড. মির্জা আব্দুল জলিল ভাল অবস্থানে রয়েছেন বলে রাজনীতি বিশ্লেষকরা মনে করছেন।
আওয়ামীলীগের পাশাপাশি বিএনপি’র নেতাকর্মীদেরও ব্যাপক গণসংযোগ এ আসনে লক্ষ্য করা যাচ্ছে। বিএনপি থেকে সাবেক সাংসদ সেলিম রেজা হাবিবের পাশাপাশি কেন্দ্রীয় বিএনপি নেতা কৃষিবিদ হাসান জাফির তুহিন, কেন্দ্রীয় যুবলীগ নেতা শেখ তুহিন ও বেড়া উপজেলা বিএনপি’র সেক্রেটারী রইজ উদ্দিনের নাম শোনা যাচ্ছে। তারা প্রায় প্রতিদিনই এলাকায় ইফতার মাহফিলসহ গণসংযোগ শুরু করেছেন। ফলে এ আসনে প্রার্থী মনোনয়ন নিয়ে বিএনপি বেশ বেকায়দায় পড়েছেন। জাতীয় পাটির সম্ভাব্য প্রার্থী হচ্ছেন জাপা কেন্দ্রীয় প্রেসিডিয়াম সদস্য সাবেক এমপি মুক্তিযোদ্ধা মকবুল হোসেন সন্টু।
Comments Off on একাদশ সংসদ নির্বাচন ঈদ আনন্দের গণসংযোগে পাবনা-১ ও ২ আসনের প্রার্থীরা
← রাজশাহীতে মানা হচ্ছে না বিদ্যুৎ প্রতিমন্ত্রীর দেওয়া প্রতিশ্রুতি
পাহাড় ধস →
সাম্প্রতিক সংবাদ
মিডিয়ার সাপোর্ট চাইলেন তিন্নি
ফরিদপুর জাতীয় শোক দিবস উপলক্ষে আওয়ামীলীগের মাস ব্যাপী কর্মসূচি ঘোষণা
যে ৫টি বিষয় সহকর্মীদের কাছে প্রকাশ করবেন না
রাশিয়া ও চিনের সুন্দরীদের সঙ্গে সহবাসে নিষেধাজ্ঞা!
জেনে নিন মেয়েদের কোন দিকে পুরুষের চোখ থাকে!
জেনে নিন কোন পাঁচ প্রকার পুরুষকে বিয়ে করা উচিত নয়
সরকারকে বিব্রত অবস্থায় পড়তে হয় এমন কিছু করবেন না
বাংলাদেশ সফরে আসবে অস্ট্রেলিয়া: আশাবাদী ম্যাকগ্রা
অনৈতিক সম্পর্কের দায়ে প্রধান শিক্ষক অবরুদ্ধ প্রধান ও সহকারী শিক্ষিকা বরখাস্থ
নাজিরপুরের তরুনদের উদ্যোগে বৃক্ষরোপন কর্মসূচি
রায়ে সন্তুষ্ট বিসিবি সভাপতি পাপন
বাংলাদেশ পুলিশের ডিআইজি পদে রদবদল
মারা গেল সজন্ম নেয়া জোড়া কন্যা সন্তান
‘প্রমিজ করছি, সামনের বছর থেকে জলাবদ্ধতা দেখবেন না’
পাপে বিচ্ছিন্ন হলেই
রাজশাহী ও চলনবিলের সংবাদ
ফরিদপুর জাতীয় শোক দিবস উপলক্ষে আওয়ামীলীগের মাস ব্যাপী কর্মসূচি ঘোষণা
সাঁথিয়ায় ইয়াবাসহ মাদক ব্যবসায়ী গ্রেফতার
পাবনা জেলা বিড়ি মজদুর ইউনিয়নের মত বিনিময় সভা
যৌন হয়রানির অভিযোগে বহিস্কৃত রাবির সেই শিক্ষককে চাকুরিতে পুনরায় বহাল
রাবির জমি ক্রয়ে দুর্নীতি অভিযোগ তদন্তে কমিটি
বগুড়ায় বঙ্গবন্ধু মেডিকেল টেকনোলজিস্ট পরিষদের ৫ম প্রতিষ্ঠা বার্ষিকী উদযাপন
রাজশাহীতে হাসপাতালের সিটি স্ক্যান মেশিন নষ্ট’রোগীদের ভোগান্তি চরমে
রাজশাহীতে খাস পুকুর প্রভাবশালীদের দখলে থাকায় কোটি কোটি টাকার রাজস্ব হারাচ্ছে সরকার
বঙ্গবন্ধু সেতুর পশ্চিমপাড় অংশে ৪৮ কি.মি. যানজট!
পাবনায় ব্যবসায়ীর স্ত্রীকে নৃশংসভাবে হত্যা: স্বামী শ্বশুর শ্বাশুড়ীসহ আটক ৩
ভাঙ্গুড়ায় মাদক বিরোধী র‌্যালি ও আলোচনা সভা
ঈশ্বরদী প্রেসক্লাবে সাংবাদিকদের সাথে উপজেলা নির্বাহী অফিসারের মত বিনিময়
দায়িত্বের সাথে কাজ করে জনসেবা নিশ্চিত করুন ভাঙ্গুড়া উপজেলার কর্মকর্তাদের প্রতি এমপি মকবুল
তাড়াশে ভোটার তালিকা হালনাগাদ শুরু
বড়াইগ্রামে এক গাছে ৪টি নাইট কুইন ফুল ফুটেছে

Top
প্রকাশক ও সম্পাদক                                                 প্রধান সম্পাদক                                                            সম্পাদকমন্ডলী
সরকার রুহুল আমীন                                                শাকিল ইফতেখার                                                       সহযোগী সম্পাদক: ইকবাল কবির রনজু
মোবাইল- ০১৭১১১১১৭৩৬                                                                                                                              নির্বাহী সম্পাদক: মোহাম্মদ জাহাঙ্গীর আলম
ইমেইল- rafishafin09@gmail.com
অনাবিল সংবাদ যোগাযোগ- হট লাইন : ০১৭১১১১১৭৩৬, ০১৭৩৩১০৯৪০৫, ০১৭৩০১৮৫৬১০, ০১৯১১২৪৬৪৭৭, ইমেইল: onabilnews@gmail.com,
প্রধান কার্যালয় : বালুচর মাঠ সংলগ্ন, চাটমোহর, পাবনা | ঢাকা অফিস : ১৬২ আরামবাগ (স্যাপিড প্রিন্টার্স, রয়েল একাডেমির গলি) মতিঝিল, ঢাকা-১০০০